分类：文化/艺术-文学
问题：请提供《陈涉世家》《唐雎不辱使命》《隆中对》《出师表》的赏析文章? 
回答：陈涉世家第十八 　　○索隐按：胜立数月而死，无後，亦称“系家”者，以其所遣王侯将相竟灭秦，以其首事也。　　陈胜者，阳城人也，○索隐韦昭云属颍川，志云属汝南。不同者，按郡县之名随代分割。盖阳城旧属汝南，今为汝阴，後又分隶颍川，韦昭据以为说，故其不同。他皆放此。□正义即河南阳城县也。字涉。吴广者，阳夏人也，○索隐夏音贾。韦昭云：“淮阳县，後属陈。”□正义括地志云：“陈州太康县，本汉阳夏县也。”字叔。陈涉少时，尝与人佣耕，○索隐广雅云：“佣，役也。”按：谓役力而受雇直也。辍耕之垄上，怅恨久之，曰：“苟富贵，无相忘。”庸者笑而应曰：“若为庸耕，何富贵也？”陈涉太息曰：“嗟乎，燕雀安知鸿鹄之志哉！”○索隐尸子云“鸿鹄之■，羽翼未合，而有四海之心”是也。按：鸿鹄是一鸟，若凤皇然，非谓鸿雁与黄鹄也。鹄音户酷反。　　二世元年七月，发闾左○索隐闾左谓居闾里之左也。秦时复除者居闾左。今力役凡在闾左者尽发之也。又云，凡居以富强为右，贫弱为左。秦役戍多，富者役尽，兼取贫弱者也。適戍渔阳，○索隐適音直革反，又音磔。故汉书有七科適。戍者，屯兵而守也。地理志渔阳县名，在渔阳郡也。□正义括地志云：“渔阳故城在檀州密云县南十八里，在渔水之阳也。”九百人屯大泽乡。◇集解徐广曰：“在沛郡蕲县。”陈胜、吴广皆次当行，为屯长。会天大雨，道不通，度已失期。失期，法皆斩。陈胜、吴广乃谋曰：“今亡亦死，举大计亦死，等死，死国可乎？”○索隐谓欲经营图国，假使不成而败，犹愈为戍卒而死也。陈胜曰：“天下苦秦久矣。吾闻二世少子也，○索隐姚氏按：隐士遗章邯书云“李斯为二世废十七兄而立今王”，则二世是始皇第十八子也。不当立，当立者乃公子扶苏。扶苏以数谏故，上使外将兵。今或闻无罪，二世杀之。百姓多闻其贤，未知其死也。○索隐如淳云“扶苏自杀，故人不知其死”。或以为不知何坐而死，故天下冤二世杀之，其意亦得。今宜依文而解，直是扶苏为二世所杀，而百姓未知，故欲诈自称之也。项燕为楚将，数有功，爱士卒，楚人怜之。或以为死，或以为亡。今诚以吾众诈自称公子扶苏、项燕，为天下唱，○索隐汉书作“倡”，倡谓先也。说文云：“倡，首也。”宜多应者。”吴广以为然。乃行卜。○索隐行者，先也。一云行，往也。卜者知其指意，曰：“足下事皆成，有功。然足下卜之鬼乎！”◇集解苏林曰：“狐鸣祠中则是也。”?曰：“假?鬼神以威众也，故胜、广曰‘此教我威众也’。”○索隐裴注引苏林、臣?义亦当矣。而李奇又云“卜者戒曰‘所卜事虽成，当死为鬼’，恶指斥言之，而胜失其旨，反依鬼神起怪”，盖亦得本旨也。陈胜、吴广喜，念鬼，索隐念者，思也。谓思念欲假鬼神事耳。曰：“此教我先威众耳。”乃丹书帛曰“陈胜王”，置人所罾鱼腹中。◇集解汉书音义曰：“罾音曾。”文颖曰：“罾，鱼网也。”卒买鱼烹食，得鱼腹中书，固以怪之矣。又间令○索隐服虔云“间音‘中间’之‘间’”。郑氏云“间谓窃令人行也”。孔文祥又云“窃伺间隙，不欲令众知之也”。吴广之次所旁丛祠中，◇集解张晏曰：“戍人所止处也。丛，鬼所凭焉。”○索隐次，师所次舍处也。墨子云“建国必择木之修茂者以为丛位”。高诱注战国策云“丛祠，神祠也。丛，树也。”夜篝火，◇集解徐广曰：“或作‘带’也。篝者，笼也，音沟。”○索隐篝音沟。汉书作“?k”。郭璞云：“篝，笼也。”狐鸣呼曰“大楚兴，陈胜王”。卒皆夜惊恐。旦日，卒中往往语，皆指目陈胜。　　吴广素爱人，士卒多为用者。将尉○索隐官也。汉旧仪“大县二人，其尉将屯九百人”，故云将尉也。醉，广故数言欲亡，忿恚尉，令辱之，以激怒其众。尉果笞广。尉剑挺，◇集解徐广曰：“挺犹脱也。”○索隐徐广云“挺，夺也”。按：夺即脱也。说文云“挺，拔也”。案：谓尉拔剑而广因夺之，故得杀尉。广起，夺而杀尉。陈胜佐之，并杀两尉。召令徒属曰：“公等遇雨，皆已失期，失期当斩。藉弟令毋斩，◇集解服虔曰：“藉，假也。弟，次弟也。”应劭曰：“藉，吏士名藉也。今失期当斩，就使藉弟幸得不斩，戍死者固十六七。此激怒其众也。”苏林曰：“弟，且也。”○索隐苏林云“藉第，假借。且令失期不斩，则戍死者固十七八”。然弟一音“次第”之“第”。又小颜云“弟，但也”；刘氏云“藉音子夜反”；应劭读如字，云“藉，吏士之名藉也”。各以意言，苏说为近之也。而戍死者固十六七。且壮士不死即已，死即举大名耳，○索隐大名谓大名称也。王侯将相宁有种乎！”徒属皆曰：“敬受命。”乃诈称公子扶苏、项燕，从民欲也。袒右，称大楚。为坛而盟，祭以尉首。陈胜自立为将军，吴广为都尉。攻大泽乡，收而攻蕲。○索隐音机，又音祈，县名，属沛郡。蕲下，○索隐下，降也。谓以兵临而即降也。乃令符离○索隐韦昭云：“属沛郡。”人葛婴将兵徇蕲○索隐李奇云：“徇，略也。音辞峻反。”以东。攻?、?、苦、柘、谯皆下之。◇集解徐广曰：“苦、柘属陈，馀皆在沛也。”行收兵。比至陈，○索隐地理志陈县属淮阳。车六七百乘，骑千馀，卒数万人。攻陈，□正义今陈州城也。本楚襄王筑，古陈国城也。陈守令皆不在，○索隐张晏云“郡守及令皆不在”，非也。按：地理志云秦三十六郡并无陈郡，则陈止是县。言守令，则守非官也，与下守丞同也，则“皆”字是衍字。独守丞与战谯门中。○索隐盖谓陈县之城门，一名丽谯，故曰谯门中，非上谯县之门也。谯县守已下讫故也。弗胜，守丞死，乃入据陈。数日，号令召三老、豪杰与皆来会计事。三老、豪杰皆曰：“将军身被坚执锐，伐无道，诛暴秦，复立楚国之社稷，功宜为王。”陈涉乃立为王，号为张楚。○索隐按：李奇云“欲张大楚国，故称张楚也”。　　当此时，诸郡县苦秦吏者，皆刑其长吏，杀之以应陈涉。乃以吴叔为假王，监诸将以西击荥阳。令陈人武臣、张耳、陈馀徇赵地，令汝阴人邓宗徇九江郡。当此时，楚兵数千人为聚者，不可胜数。　　葛婴至东城，○索隐地理志属九江。□正义括地志云：“东城故城在濠州定远县东南五十里也。”立襄??为楚王。婴後闻陈王已立，因杀襄??，还报。至陈，陈王诛杀葛婴。陈王令魏人周市北徇魏地。吴广围荥阳。李由为三川守，○索隐三川，今洛阳也。地有伊、洛、河，故曰三川。秦曰三川，汉曰河南郡。李由，李斯子也。守荥阳，吴叔弗能下。陈王徵国之豪杰与计，以上蔡人房君蔡赐为上柱国。◇集解汉书音义曰：“房君，官号也，姓蔡，名赐。”?曰：“房邑君也。”○索隐房，邑也。爵之於房，号曰房君，蔡赐其姓名。晋灼按张耳传，言“相国房君”者，盖误耳。涉始号楚，因楚有柱国之官，故以官蔡赐。盖其时草创，亦未置相国之官也。□正义豫州吴房县，本房子国，是所封也。　　周文，陈之贤人也，◇集解文颖曰：“即周章。”尝为项燕军视日，◇集解如淳曰：“视日时吉凶举动之占也。司马季主为日者。”事春申君，自言习兵，陈王与之将军印，西击秦。行收兵至关，车千乘，卒数十万，至戏，军焉。□正义即京东戏亭也。秦令少府章邯免郦山徒、人奴产子生，◇集解服虔曰：“家人之产奴也。”○索隐按：汉书无“生”字，小颜云“犹今言家产奴也”。悉发以击楚大军，尽败之。周文败，走出关，止次曹阳○索隐晋灼云：“亭名也，在弘农东十二里。”小颜云“曹水之阳也。其水出陕县西南岘头山，北流入河。魏武帝谓之好阳”也。□正义括地志云：“曹阳故亭亦名好阳亭，在陕州桃林县东南十四里。崔浩云‘曹阳，阬名，自南出，北通於河’。按：魏武帝改曰好阳也。”二三月。章邯追败之，复走次渑池□正义渑池，河南府县是也。十馀日。章邯击，大破之。周文自刭，◇集解徐广曰：“十一月。”○索隐越系家“句践使罪人三行，属剑於颈，曰‘不敢逃刑’，乃自刭”。郭璞注三苍，以为刭，刺也。军遂不战。　　武臣到邯郸，自立为赵王，陈馀为大将军，张耳、召骚为左右丞相。陈王怒，捕系武臣等家室，欲诛之。柱国曰：“秦未亡而诛赵王将相家属，此生一秦也。不如因而立之。”陈王乃遣使者贺赵，而徙系武臣等家属宫中，而封耳子张敖为成都君，□正义成都，蜀郡县，涉遥封之。趣赵兵○索隐上音促。促谓催促也。亟入关。○索隐亟音棘。亟，急也。赵王将相相与谋曰：“王王赵，非楚意也。楚已诛秦，必加兵於赵。计莫如毋西兵，使使北徇燕地以自广也。赵南据大河，北有燕、代，楚虽胜秦，不敢制赵。若楚不胜秦，必重赵。赵乘秦之弊，可以得志於天下。”赵王以为然，因不西兵，而遣故上谷卒史韩广将兵北徇燕地。　　燕故贵人豪杰谓韩广曰：“楚已立王，赵又已立王。燕虽小，亦万乘之国也，原将军立为燕王。”韩广曰：“广母在赵，不可。”燕人曰：“赵方西忧秦，南忧楚，其力不能禁我。且以楚之??，不敢害赵王将相之家，赵独安敢害将军之家！”韩广以为然，乃自立为燕王。居数月，赵奉燕王母及家属归之燕。　　当此之时，诸将之徇地者，不可胜数。周市北徇地至狄，◇集解徐广曰：“今之临济。”狄人田儋杀狄令，自立为齐王，以齐反击周市。市军散，还至魏地，欲立魏後故甯陵○索隐晋灼云“今在梁国也”。按：今梁国有宁陵县是也，字转异耳。□正义括地志云：“宋州宁陵县城，古甯陵城也。”君咎为魏王。◇集解应劭曰：“魏之诸公子，名咎。欲立六国後以树党。”时咎在陈王所，不得之魏。魏地已定，欲相与立周市为魏王，周市不肯。使者五反，陈王乃立甯陵君咎为魏王，遣之国。周市卒为相。　　将军田臧等相与谋曰：“周章军已破矣，秦兵旦暮至，我围荥阳城弗能下，秦军至，必大败。不如少遗兵，○索隐按：遗谓留馀也。足以守荥阳，悉精兵迎秦军。今假王骄，不知兵权，不可与计，非诛之，事恐败。”因相与矫王令以诛吴叔，献其首於陈王。陈王使使赐田臧楚令尹印，使为上将。田臧乃使诸将李归等守荥阳城，自以精兵西迎秦军於敖仓。与战，田臧死，军破。章邯进兵击李归等荥阳下，破之，李归等死。　　阳城人邓说○索隐地理志阳城县属颍川。说音悦，凡人名皆音悦。将兵居郯，○索隐音谈。小颜云“东海之县名”，非也。按：章邯军此时未至东海，此郯别是地名。或恐“郯”当作“郏”，郏是郏鄏之地，或见下有东海郯，故误。□正义属海州，疑“郯”当作“郏”，音纪洽反。郏即春秋时郏地，楚郏敖葬之，今汝州郏城县是。邓悦是阳城人，阳城河南府县，与郏城县相近，又走陈，盖“郏”字误作“郯”耳。章邯别将击破之，邓说军散走陈。?人伍徐◇集解徐广曰：“一作‘逢’。”○索隐地理志?，县名，属沛。伍徐，汉书作“伍逢”也。将兵居许，□正义括地志云：“许州许昌县，本汉许县。地理志云许县故国，姜姓，四岳之後，大叔所封，二十四君，为楚所灭，汉以为县。魏文帝即位，改许曰许昌也。”章邯击破之，伍徐军皆散走陈。陈王诛邓说。　　陈王初立时，陵人秦嘉、◇集解地理志泗水国有陵县也。?人董?、符离人硃鸡石、取虑○索隐地理志县名，属临淮。音秋闾二音。取，又音子臾反。人郑布、徐人丁疾等皆特起，将兵围东海□正义今海州。守庆於郯。陈王闻，乃使武平君畔为将军，◇集解张晏曰：“畔，名也。”监郯下军。秦嘉不受命，嘉自立为大司马，恶属武平君。告军吏曰：“武平君年少，不知兵事，勿听！”因矫以王命杀武平君畔。　　章邯已破伍徐，击陈，柱国房君死。章邯又进兵击陈西张贺军。陈王出监战，军破，张贺死。　　腊月，◇集解张晏曰：“秦之腊月，夏之九月。”?曰：“建丑之月也。”○索隐臣?云：“建丑之月也。”颜游秦云：“按史记表‘二世二年十月，诛葛婴，十一月，周文死，十二月，陈涉死’是也。”宗懔荆楚记云：“腊节在十二月，故因是谓之腊月也。”陈王之汝阴，还至下城父，○索隐按：旧以陈王从汝阴还至城父县，因降之，故云“还至下城父”。又顾氏按郡国志，山乘县有下城父聚，在城父县东，下读如字。其说为得之。其御庄贾杀以降秦。陈胜葬砀，□正义音唐。今宋州砀山县是。谥曰隐王。　　陈王故涓人将军吕臣◇集解应劭曰：“涓人，如谒者。将军姓吕名臣也。”晋灼曰：“吕氏春秋‘荆柱国庄伯令谒者驾，令涓人取冠’。”索隐涓音公玄反。服虔云：“给涓通也，如今谒者。”为仓头军，○索隐韦昭云：“军皆著青帽。”起新阳，◇集解徐广曰：“在汝南也。”□正义括地志云：“新阳故城在豫州真阳县西南四十二里，汉新阳县城。应劭云在新水之阳也。”攻陈下之，杀庄贾，复以陈为楚。○索隐为，如字读。谓又以陈地为楚国。　　初，陈王至陈，令?人宋留将兵定南阳，入武关。留已徇南阳，闻陈王死，南阳复为秦。宋留不能入武关，乃东至新蔡，遇秦军，宋留以军降秦。秦传留至咸阳，车裂留以徇。　　秦嘉等闻陈王军破出走，乃立景驹为楚王，◇集解徐广曰：“正月，嘉为上将军。”引兵之方与，□正义房预二音。方与，?贾菹匾病Ｓ髑鼐ㄌ障隆！跽褰癫苤菀病Ｊ构锴焓蛊胪酰氩⒘憬Ｆ胪踉唬骸拔懦峦跽桨埽恢渌郎驳貌磺攵⑼酰　惫锴煸唬骸捌氩磺氤⑼酰喂是肫攵⑼酰∏页资拢绷铎短煜隆！碧镔僦锷惫锴臁?　　秦左右校○索隐按：即左右校尉军也。复攻陈，下之。吕将军走，收兵复聚。鄱盗◇集解鄱音婆。英布居江中为群盗，陈胜之起，布归番君吴芮，故谓之“鄱盗”者也。当阳君黥布之兵相收，复击秦左右校，破之青波，◇集解汉书音义曰：“地名也。”复以陈为楚。会项梁立怀王孙心为楚王。　　陈胜王凡六月。已为王，王陈。其故人尝与庸耕者闻之，之陈，扣宫门曰：“吾欲见涉。”宫门令欲缚之。自辩数，◇集解晋灼曰：“数音‘朋友数，斯疏矣’。”○索隐一音疏主反。谓自辩说，数与涉有故旧事验也。又音朔。数谓自辩往数与涉有故。此数犹“朋友数”之“数”也。乃置，不肯为通。陈王出，遮道而呼涉。陈王闻之，乃召见，载与俱归。入宫，见殿屋帷帐，客曰：“夥颐！涉之为王○索隐服虔云：“楚人谓多为夥。”按：又言“颐”者，助声之辞也。谓涉为王，宫殿帷帐庶物夥多，惊而伟之，故称夥颐也。沈沈者！”◇集解应劭曰：“沈沈，宫室深邃之貌也。沈音长含反。”○索隐应劭以为沈沈，宫室深邃貌，故音长含反。而刘伯庄以“沈沈”犹“谈谈”，谓故人呼为“沈沈”者，犹俗云“谈谈汉”是。楚人谓多为夥，故天下传之，夥涉为王，由陈涉始。客出入愈益发舒，言陈王故情。或说陈王曰：“客愚无知，颛妄言，轻威。”陈王斩之。诸陈王故人皆自引去，由是无亲陈王者。○索隐顾氏引孔丛子云：“陈胜为王，妻之父兄往焉。胜以众宾待之。妻父怒云：‘怙强而傲长者，不能久焉。’不辞而去。”是其事类也。陈王以硃房为中正，胡武为司过，主司群臣。诸将徇地，至，令之不是者，系而罪之，以苛察为忠。其所不善者，弗下吏，辄自治之。○索隐谓硃房、胡武等以素所不善者，即自验问，不往下吏。陈王信用之。诸将以其故不亲附，此其所以败也。　　陈胜虽已死，其所置遣侯王将相竟亡秦，由涉首事也。高祖时为陈涉置守冢三十家砀，至今血食。　　褚先生曰：◇集解徐广曰：“一作‘太史公’。”骃案：班固奏事云“太史迁取贾谊过秦上下篇以为秦始皇本纪、陈涉世家下赞文”，然则言“褚先生”者，非也。○索隐徐广与裴骃据所见别本及班彪奏事，皆云合作“太史公”。今据此是褚先生述史记，加此赞首地形险阻数句，然後始称贾生之言，因即改太史公之目，而自题己位号也。已下义并已见始皇之本纪讫。地形险阻，所以为固也；兵革刑法，所以为治也。犹未足恃也。夫先王以仁义为本，而以固塞文法为枝叶，岂不然哉！吾闻贾生之称曰：　　“秦孝公据?ズ蹋蠹馕ふ言唬骸?ノ蕉?ァ：裙匾病！庇涤褐葜兀脊淌兀钥苁摇Ｓ邢硖煜拢儆钅冢依ㄋ暮Ｖ猓⑼贪嘶闹摹５笔鞘币玻叹糁诹⒎ǘ龋窀奘卣街福煌饬舛分詈睢ｌ妒乔厝斯笆侄∥骱又狻?　　“孝公既没，惠文王、武王、昭王蒙故业，因遗策，南取汉中，西举巴蜀，东割膏腴之地，收要害之郡。诸侯恐惧，会盟而谋弱秦。不爱珍器重宝肥饶之地，以致天下之士。合从缔交，相与为一。当此之时，齐有孟尝，赵有平原，楚有春申，魏有信陵：此四君者，皆明知而忠信，■厚而爱人，尊贤而重士。约从连衡，兼韩、魏、燕、赵、宋、卫、中山之众。於是六国之士有甯越、徐尚、苏秦、杜赫之属为之谋，齐明、周?蕖ⅰ跽逡艟邸３麻簟⑸刍ⅰ跽迳郏鳌罢选薄Ｂセ骸⒌跃啊⑺绽鳌⒗忠阒酵ㄆ湟猓馄稹⑺镫鳌⒋?毫肌⑼趿巍⑻锛伞⒘摹⒄陨葜字破浔３⒁允脖吨兀偻蛑Γ龉囟デ亍！鹚饕鲎忠嘧鳌?n”，并音仰。谓秦地形高，故并仰向关门而攻秦。有作“叩”字，非也。秦人开关而延敌，九国之师○索隐九国者，谓六国之外，更有宋、卫、中山。遁逃而不敢进。秦无亡矢遗镞之费，而天下固已困矣。於是从散约败，争割地而赂秦。秦有馀力而制其弊，追亡逐北，伏尸百万，流血漂橹，○索隐说文云：“橹，大?J也。”因利乘便，宰割天下，分裂山河，??国请服，弱国入朝。　　“施及孝文王、庄襄王，享国之日浅，国家无事。　　“及至始皇，奋六世之馀烈，振长策而御宇内，吞二周而亡诸侯，履至尊而制六合，执敲朴○索隐臣?云：“短曰敲，长曰朴。”以鞭笞天下，威振四海。南取百越之地，以为桂林、象郡，百越之君俯首系颈，委命下吏。乃使蒙恬北筑长城而守籓篱，?s匈奴七百馀里，胡人不敢南下而牧马，士亦不敢贯弓○索隐贯音乌还反，又如字。贯谓上弦也。而报怨。於是废先王之道，燔百家之言，以愚黔首。堕名城，杀豪俊，收天下之兵聚之咸阳，销锋鍉，◇集解徐广曰：“一作‘镝’。”铸以为金人十二，○索隐各重千石，坐高二丈，号曰“翁仲”。以弱天下之民。然後践华为城，因河为池，据亿丈之城，临不测之谿以为固。良将劲弩，守要害之处，信臣精卒，陈利兵而谁何。○索隐音呵，亦“何”字，犹今巡更问何谁。天下已定，始皇之心，自以为关中之固，金城千里，子孙帝王万世之业也。　　“始皇既没，馀威振於殊俗。然而陈涉甕牖绳枢之子，甿隶之人，◇集解徐广曰：“田民曰甿。音亡更反。”而迁徙之徒也。材能不及中人，非有仲尼、墨翟之贤，陶硃、猗顿之富也。蹑足行伍之间，俯仰仟佰之中，○索隐仟佰谓千人百人之长也，音千百。汉书作“阡陌”，如淳云“时皆僻屈在阡陌之中”。陌音貊。率罢散之卒，将数百之众，转而攻秦。斩木为兵，揭竿为旗，天下云会响应，赢粮而景从，山东豪俊遂并起而亡秦族矣。　　“且天下非小弱也；雍州之地，?ズ套匀粢病３律嬷唬亲痨镀搿⒊⒀唷⒄浴⒑⑽骸⑺巍⑽馈⒅猩街玻汇I?⒓妫鹚饕I?⑽姐I木也。论语曰“?⒍魂　笔且病＜病ｑ妫玻羟凇７倾?於句戟长铩也；適戍之众，非俦於九国之师也；深谋远虑，行军用兵之道，非及乡时之士也。○索隐乡音香亮反。乡时犹往时也。盖谓孟尝、信陵、苏秦、陈轸之比也。然而成败异变，功业相反也。尝试使山东之国与陈涉度长絜大，○索隐絜音下结反。谓如结束知其大小也。比权量力，则不可同年而语矣。然而秦以区区之地。致万乘之权，抑八州而朝同列，○索隐谓秦强而抑八州使朝己也。汉书作“招八州”，亦通也。百有馀年矣。然後以六合为家，?ズＲ环蜃髂讯呙矶椋硭廊耸郑煜滦φ撸我玻咳室宀皇鹚饕紧础Ｑ郧鼗⒗侵淙室宀皇┘办短煜拢释鲆病６ナ刂埔煲病！?　　索隐述赞天下匈匈，海内乏主，掎鹿争捷，瞻乌爰处。陈胜首事，厥号张楚。鬼怪是凭，鸿鹄自许。葛婴东下，周文西拒。始亲硃房，又任胡武。夥颐见杀，腹心不与。庄贾何人，反噬城父！ 唐雎不辱使命 作者：刘向  　　秦王使人谓安陵君曰：“寡人欲以五百里之地易安陵，安陵君其许寡人！”安陵君曰：“大王加惠，以大易小，甚善；虽然，受地于先王，愿终守之，弗敢易！”秦王不说。安陵君因使唐雎使于秦。 　　秦王谓唐雎曰：“寡人以五百里之地易安陵，安陵君不听寡人，何也？且秦灭韩亡魏，而君以五十里之地存者，以君为长者，故不错意也。今吾以十倍之地，请广于君，而君逆寡人者，轻寡人与？”唐雎对曰：“否，非若是也。安陵君受地于先王而守之，虽千里不敢易也，岂直五百里哉？” 　　秦王佛然怒，谓唐雎曰：“公亦尝闻天子之怒乎？”唐雎对曰：“臣未尝闻也。”秦王曰：“天子之怒，伏尸百万，流血千里。”唐雎曰：“大王尝闻布衣之怒乎？”秦王曰：“布衣之怒，亦免冠徒跣，以头抢地尔。”唐雎曰：“此庸夫之怒也，非士之怒也。夫专诸之刺王僚也，彗星袭月；聂政之刺韩傀也，白虹贯日；要离之刺庆忌也，仓鹰击于殿上。此三子者，皆布衣之士也，怀怒未发，休?降于天，与臣而将四矣。若士必怒，伏尸二人，流血五步，天下缟素，今日是也。”挺剑而起。 　　秦王色挠，长跪而谢之曰：“先生坐！何至于此！寡人谕矣：夫韩、魏灭亡，而安陵以五十里之地存者，徒以有先生也。”  隆中对 作者：陈寿  　　亮躬耕陇亩，好为《梁父吟》。身高八尺，每自比于管仲、乐毅，时人莫之许也。惟博陵崔州平、颍川徐庶元直与亮友善，谓为信然。 　　时先主屯新野。徐庶见先主，先主器之，谓先主曰：“诸葛孔明者，卧龙也，将军岂愿见之乎？”先主曰：“君与俱来。”庶曰：“此人可就见，不可屈致也。将军宜枉驾顾之。” 　　由是先主遂诣亮，凡三往，乃见。因屏人曰：“汉室倾颓，奸臣窃命，主上蒙尘。孤不度德量力，欲信大义于天大，而智太短浅，遂用猖獗，至于今日。然志犹未已，君谓计将安出？”　　亮答曰：“自董卓已来，豪杰并起，跨州连郡者不可胜数。曹操比于袁绍，则名微而众寡，然操遂能克绍，以弱为强者，非惟天时，抑亦人谋也。今操已拥百万之众，挟天子而令诸侯，此诚不可与争锋。孙权据有江东，已历三世，国险而民附，贤能为之用，此可以为援而不可图也。荆州北据汉、沔，利尽南海，东连吴会，西通巴、蜀，此用武之国，而其主不能守，此殆天所以资将军，将军岂有意乎？益州险塞，沃野千里，天府之土，高祖因之以成帝业。刘璋暗弱，张鲁在北，民殷国富而不知存恤，智能之士思得明君。将军既帝室之胄，信义著于四海，总揽英雄，思贤如渴，若跨有荆、益，保其岩阻，西和诸戎，南抚夷越，外结好孙权，内修政理；天下有变，则命一上将将荆州之军以向宛、洛，将军身率益州之众出于秦川，百姓孰敢不箪食壶浆以迎将军者乎？诚如是，则霸业可成，汉室可兴矣。” 　　先主曰：“善！”于是与亮情好日密。 　　关羽、张飞等不悦，先主解之曰：“孤之有孔明，犹鱼之有水也。愿诸君勿复言。”羽、飞乃止。 前出师表　　　　　　　　　　　　　　　　　　诸葛亮 　　臣亮言：先帝创业未半，而中道崩殂；今天下三分，益州疲敝，此诚危急存亡之秋也。然侍卫之臣，不懈于内；忠志之士，忘身于外者：盖追先帝之殊遇，欲报之于陛下也。诚宜开张圣听，以光先帝遗德，恢弘志士之气；不宜妄自菲薄，引喻失义，以塞忠谏之路也。宫中府中，俱为一体；陟罚臧否，不宜异同：若有作奸犯科，及为忠善者，宜付有司，论其刑赏，以昭陛下平明之治；不宜偏私，使内外异法也。侍中、侍郎郭攸之、费依、董允等，此皆良实，志虑忠纯，是以先帝简拔以遗陛下：愚以为宫中之事，事无大小，悉以咨之，然后施行，必得裨补阙漏，有所广益。将军向宠，性行淑均，晓畅军事，试用之于昔日，先帝称之曰“能”，是以众议举宠为督：愚以为营中之事，事无大小，悉以咨之，必能使行阵和穆，优劣得所也。亲贤臣，远小人，此先汉所以兴隆也；亲小人，远贤臣，此后汉所以倾颓也。先帝在时，每与臣论此事，未尝不叹息痛恨于桓、灵也！侍中、尚书、长史、参军，此悉贞亮死节之臣也，愿陛下亲之、信之，则汉室之隆，可计日而待也。 　　臣本布衣，躬耕南阳，苟全性命于乱世，不求闻达于诸侯。先帝不以臣卑鄙，猥自枉屈，三顾臣于草庐之中，谘臣以当世之事，由是感激，遂许先帝以驱驰。后值倾覆，受任于败军之际，奉命于危难之间：尔来二十有一年矣。先帝知臣谨慎，故临崩寄臣以大事也。受命以来，夙夜忧虑，恐付托不效，以伤先帝之明；故五月渡泸，深入不毛。今南方已定，甲兵已足，当奖帅三军，北定中原，庶竭驽钝，攘除奸凶，兴复汉室，还于旧都：此臣所以报先帝而忠陛下之职分也。至于斟酌损益，进尽忠言，则攸之、依、允等之任也。愿陛下托臣以讨贼兴复之效，不效则治臣之罪，以告先帝之灵；若无兴复之言，则责攸之、依、允等之咎，以彰其慢。陛下亦宜自谋，以谘诹善道，察纳雅言，深追先帝遗诏。臣不胜受恩感激！今当远离，临表涕泣，不知所云。